બનાવની વિગત એવી છે કે, જામનગર લોહાણા મહાજન વાડી પાસે પાનની દુકાન ચલાવતા ચુનીલાલ મધુસુદનભાઈ મોટલા તથા તેમનો પુત્ર દિપક ચુનીલાલ મોટલા નામના પિતા-પુત્ર તેમના કુટુંબમાં લગ્ન-પ્રસંગ હોવાથી લાલુકા ગામ પાસે તેમના કુળદેવીનું મંદિર હોય ત્યાં લગ્નની કંકોત્રી આપવા ગયા હતા. પિતા- પુત્ર બંને કુળદેવીને ત્યાં લગ્નની કંકોત્રી આપીને પરત જામનગર આવવા માટે નીકળેલા ત્યારે લાલપરડા ગામના પાટિયા પાસે ખેતરમાંથી એક ટ્રેક્ટર ઓચિંતું બહાર રોડ પર ચડી આવ્યું હતું. અચાનક આવેલા ટ્રેક્ટર સાથે અલ્ટો કાર અથડાઈ હતી અને અકસ્માત સર્જાયો હતો. તેમાં ચુનીલાલનું ઘટનાસ્થળે જ મૃત્યુ નીપજ્યું હતું. બનાવની જાણ થતા આસપાસના યુવાનો ત્યાં દોડી આવ્યા હતા અને ઘાયલને સારવાર આપવા માટેની વ્યવસ્થા કરી હતી. ઉપરોક્ત બનાવની જાણ થતા ખંભાળિયાના PSI દ્વારા પોલીસ સ્ટાફ મોકલીને ટ્રાફિક વ્યવસ્થા યથાવત કરી હતી, અકસ્માતમાં ઘાયલ થયેલા દીપકભાઈને 108 દ્વારા વધુ સારવાર માટે ખંભાળિયાની હોસ્પિટલમાં ખસેડાયા હતા.